OpenLLM-France/wikimedia huggingface dataset:
# Wargo (cràter)

Wargo és un petit cràter d'impacte situat a la cara oculta de la Lluna. Està situat a sud del cràter Blazhko, a l'oest de Joule i a l'est-nord-est d'Ingalls.
És un cràter recent, amb un prominent sistema de marques radials. Es troba a l'interior de Joule T (un cràter satèl·lit de Joule), tangent a la seva vora occidental. El sòl interior, marcat per alguns petits impactes, presenta un curiós contorn poligonal, que recorda a part d'un hexàgon regular.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Iseut de Capio

Iseut de Capio (cal pronunciar amb accent a la o final) (o Capion) (fl....primera meitat del s. XIII) fou una trobairitz occitana.

## Vida

En el cançoner H es conserva una razó que explica l'intercanvi de cobles entre Iseut i Almucs de Castelnau, cobles que s'insereixen en el mateix text; va acompanyada de dues miniatures que retraten les dues trobairitz. La cobla atribuïda a Iseut és l'única peça que ens ha pervingut d'aquesta trobairitz. La razó explica que Iseut demanà a Almucs que perdonés Gui, senyor de Tornon i cavaller d'Iseut, que havia comès "una gran culpa" contra Almucs. Però Gui, tanmateix, no s'havia penedit ni demanat perdó. I, efectivament, tal com diu la razó, en la cobla Iseut insta Almucs a perdonar Gui.
La personalitat històrica d'Iseut no és ben coneguda. Provindria del castell de Chapieu (Castrum de Capione), sobre la ciutat de Mende (Losera, França). Fins a 1187, el castell pertanyia al bisbat de Mende i com que, a partir de 1250, la família dels Chapieu s'anomenà de Tournel, podem situar la trobairitz entre aquestes dues dates.

## Obra

* (253,1) Dompna N'Almueis, si·us plages

## Referències

* ↑ Vegeu Riquer, Vidas y retratos, p. 222; o aquí per la de Iseut: http://troubadours.byu.edu/Miniatures/Miniature%20253.htm
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Clovis Brunel, Almois de Châteauneuf et Iseut de Chapieu, In: Annales du Midi 28 (1916), pàg. 462-471.
* Pierre Bec, Chants d'amour des femmes-troubadours. París: Stock, 1995, pàg. 121-124.
* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Iseut de Capio és el número PC 253].
* Guido Favati (editor), Le biografie trovadoriche, testi provenzali dei secc. XIII e XIV, Bologna, Palmaverde, 1961, pàg. 301.
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995 p. 222-223 [Reproducció de la razó, amb traducció a l'espanyol, i miniatures del cançoner H].

## Vegeu també

* Llista de trobadors i trobairitz.

## Enllaços externs

* http://troubadours.byu.edu/PC/PC-253/253%20-%20Iseut%20de%20Chapieu.htm
# Iseu d'Assíria

Iseu d'Assíria (Isaeus, Ἰσαῖος) fou un sofista i retòric nadiu d'Assíria. De jove es va dedicar als plaers i les festes però va canviar amb la maduresa i va esdevenir una persona respectable i sòbria en els seus costums. Sembla que va viure a Roma per un temps, i va coincidir amb Plini el Jove, que en parla de manera elogiosa. Les seves obres no s'han conservat. Filostrat li va dedicar un capítol a les seves biografies, però es limita a explicar anècdotes i algunes indicacions dels seus discursos.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Vil·la Teresa (Calafell)

Vil·la Teresa és una obra de Calafell (Baix Penedès) protegida com a bé cultural d'interès local.

## Descripció

Es tracta d'un edifici rectangular amb un petit cos que sobresurt a la part posterior, constituït per dues plantes. Té un pati a la part anterior i un altre, més gran, a la part posterior. La seva coberta és a doble vessant, amb el carener perpendicular a la façana principal. La composició d'aquesta façana s'articula a partir d'un eix de simetria. A la part central de la planta baixa hi ha la porta d'accés. A cada costat hi ha una finestra. Al pis superior hi ha tres finestres que coincideixen amb les obertures de la planta baixa. A la seva part inferior hi ha unes jardineres, folrades amb rajoles d'època contemporània. A la part central del capcer hi ha un respirador decorat amb elements vegetals en relleu. Les parts dels paraments adjacents a les obertures de la planta baix són decorades amb elements arquitectònics i amb motius vegetals amb la tècnica de l'esgrafiat. La sanefa horitzontal, amb motius vegetals ubicada a l'alçada del trespol també és realitzada amb la mateixa tècnica. Les façanes han estat pintades recentment.
El pati del davant de l'immoble és delimitat per una tanca mixta. El sistema constructiu és de tipus tradicional amb murs de càrrega i sostres unidireccionals de bigues de fusta o de biguetes metàl·liques. La coberta és de fibrociment. Els murs són de maçoneria unida amb morter de calç i les obertures són de fàbrica de maó massís. El revestiment de façana de morter de calç.

## Referències

* 1 2 3 «Vil·la Teresa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2016].
# Iàrskoie (Novossibirsk)

* Per a altres significats, vegeu «Iàrskoie».
Iàrskoie (en rus: Ярское) és un poble de l'óblast de Novossibirsk, a Rússia, que en el cens del 2010 tenia 2 habitants, pertany al districte de Novossibirsk.

## Referències

* ↑ «детский сад "Лукоморье"».
# Jabberwocky

Jabberwocky és un poema escrit pel britànic Lewis Carroll, que el va incloure dins la seva obra A través de l'espill el 1871. Jabberwocky és possiblement un dels poemes sense sentit més coneguts.
Moltes de les paraules usades en el poema van ser ideades pel mateix Carroll, moltes d'aquestes portmanteaus, o fusions de paraules. En el llibre, el personatge Humpty Dumpty dona les definicions d'algunes de les paraules de la primera estrofa. Carroll va explicar-ne el significat d'algunes altres en obres posteriors, així com la seva pronunciació. Algunes de les paraules inventades en aquest poema (com per exemple, chortled, galumphing i frabjous) s'han incorporat a la llengua anglesa. La mateixa paraula Jabberwocky és utilitzada en anglès per a referir-se al llenguatge sense sentit.

## Referències

* ↑ «Jabberwocky». Encyclopædia Britannica. [Consulta: 9 octubre 2013].
* ↑ «nonsense verse (poetry)». Encyclopædia Britannica. [Consulta: 9 octubre 2013].
Alícia de Lewis Carroll :
Alícia en terra de meravelles
A través de l'espill :
Univers :
Adaptacions :
Category :
# Vérkhniaia Turà

Vérkhniaia Turà (en rus: Верхняя Тура) és una ciutat de l'óblast de Sverdlovsk, a Rússia, segons el cens del 2021 tenia 8.862 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Wixon Valley

Wixon Valley és una població dels Estats Units a l'estat de Texas. Segons el cens del 2000 tenia 235 habitants.

## Demografia

Segons el cens del 2000, Wixon Valley tenia 235 habitants, 85 habitatges, i 70 famílies. La densitat de població era de 50,7 habitants per km².
Dels 85 habitatges en un 34,1% hi vivien nens de menys de 18 anys, en un 68,2% hi vivien parelles casades, en un 15,3% dones solteres, i en un 16,5% no eren unitats familiars. En el 12,9% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,03.
Per edats la població es repartia de la següent manera: un 30,2% tenia menys de 18 anys, un 6,4% entre 18 i 24, un 28,9% entre 25 i 44, un 19,6% de 45 a 60 i un 14,9% 65 anys o més.
L'edat mediana era de 36 anys. Per cada 100 dones de 18 o més anys hi havia 76,3 homes.
La renda mediana per habitatge era de 53.750 $ i la renda mediana per família de 59.063 $. Els homes tenien una renda mediana de 35.417 $ mentre que les dones 25.938 $. La renda per capita de la població era de 33.915 $. Cap de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wixon Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Wixon Valley». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Wix.com

Wix.com (en hebreu: ויקס) és una plataforma online que permet crear webs, llocs mòbil i pàgines de Facebook amb tecnologia HTML 5 de manera gratuïta o de pagament i pensada per aquells usuaris que no tenen un coneixement extens del llenguatge HTML. Wix competeix amb altres plataformes de creació web del mateix estil com ara Google Sites, Webnode, WordPress.com, Jimdo, Webs, Weebly o la lliure (de codi obert) Silex.

## Història

La companyia va ser fundada a Israel el 2006 per Avishai Abrahami, Abrahami Nadav i Kaplan Giora i va ser llançada al juny de 2008. Té la seu a Tel-Aviv i oficines a Beerxeba, San Francisco, Nova York, Dnipro, Kíev i Vílnius, i va comptar amb el suport dels socis inversors de capital de risc Insight Venture Partners, Mangrove Capital Partners, Bessemer Venture Partners i Benchmark Capital.
El novembre del 2013 Wix va entrar al NASDAQ.

## Funcionament

Per crear una web en HTML els usuaris han d'enregistrar-se creant-se un compte Wix. A continuació han d'escollir una plantilla i anar modificant amb l'editor online de Wix tot el contingut a les seves necessitats, pujant fotografies, vídeos, canviant i afegint textos, etc. També es pot utilitzar la biblioteca de la web on hi ha contingut gràfic. L'opció web gratuïta té poques opcions d'edició i serveis. Amb l'altra opció, de pagament, els usuaris poden connectar la web amb un domini propi així com ampliar els serveis i les opcions de disseny.
Un cop acabat el disseny hi ha dues opcions de publicació: com a pàgina web, en aquest cas Wix et proporciona un URL, o incrustar-lo en un blog o un altre lloc web, en què Wix et proporciona el embed corresponent.

## Referències

* ↑ Garcia. «Análisis de Wix.com: Creación web para gente creativa» (en castellà). WebsiteToolTester, 16-10-2014. [Consulta: 13 febrer 2015].
* ↑ Zukerman, Erez. «Create a Website Easily With Wix». PCWorld, 09-04-2012. [Consulta: 17 gener 2014].
* ↑ «Silex.me».
* ↑ «Wix.com». LinkedIn. [Consulta: 12 novembre 2012].
* ↑ Vidra, Eze. «Israeli startup Wix Raises $40 Million, Wants to Become a Large Company in Israel». VC Cafe, 28-03-2011. [Consulta: 17 gener 2014].
* ↑ Israeli start-up Wix raises $127m in Nasdaq IPO, Financial Times, 6 November 2013
# Wiyanawanda

Wiyanawanda era una ciutat de l'Àsia Menor, propera al territori d'Ahhiyawa, a la zona costanera de Cària i sud de Jònia.
Amb la conquesta del Regne d'Arzawa cap a l'any 1315 aC va passar als hitites de la mà del rei Mursilis II. Quan Piyama-radu es va revoltar en temps de la guerra civil entre Mursilis III, i Hattusilis III, va atacar territoris hitites i va arribar a la Terra Baixa Hitita fins a Nahita. Més tard, Mursilis, ja consolidat en el poder, va anar amb un exèrcit a la zona durant el quart any del seu regnat i es va presentar a la ciutat de Wiyanawanda quan es dirigia a Ahhiyawa.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 130. ISBN 8446022532.
# Jaume Rovira

Jaume Rovira és el nom dels següents personatges:
* Jaume Rovira i Freixa (Sentmenat, 1951), dibuixant de còmic i animador català
* Jaume Rovira Pous (Villablino, 1979), ciclista català
* Jaume Rovira (poeta) poeta
* Jaume Rovira (compositor) compositor català
# Víctor Paz Estenssoro

Víctor Paz Estenssoro (Tarija, 2 d'octubre de 1907 - Tarija, 7 de juny de 2001) va ser un polític bolivià, President de Bolívia en diverses ocasions entre els anys 50 i 80. Durant el seu primer mandat inicià el que es coneixeria com a Revolució Nacional, que incloïa una reforma agrària, el dret de vot universal i la nacionalització de diverses empreses mineres. Va haver d'exiliar-se del país en diverses ocasions i va donar suport al cop militar del general Hugo Banzer Suárez. Inicialment d'esquerres, durant els darrers anys de la seva vida va adoptar posicionaments de centredreta.
És un dels polítics més destacats de Llatinoamèrica del segle xx.

## Referències

* ↑ «Víctor Paz Estenssoro». Gran Enciclopèdia Catalana. Barcelona: Grup Enciclopèdia Catalana.
# Janet Yellen

Janet Yellen (13 d'agost de 1946) és una economista estatunidenca, presidenta entre 2014 i 2018 del consell de la Reserva federal. Anteriorment havia estat vicepresidenta del consell i assessora econòmica de l'administració de Bill Clinton. També ha estat professora a la Universitat de Califòrnia a Berkeley i a la Haas School of Business. Nomenada per Barack Obama per succeir Ben Bernanke, va ser la primera dona en ostentar aquesta posició i una de les més poderoses del món en aquells anys, segons la Revista Forbes.
Doctorada per la Universitat Yale, se'n destaca una marcada tradició keynesiana, la defensa de polítiques d'estímul monetari i una preocupació per la taxa d'atur per sobre de la d'inflació. Des de 2021 és la Secretària del Tresor dels Estats Units.

## Referències

* ↑ «Obama quiere poner al frente de la Reserva Federal a la economista que vio venir la crisis» (en castellà). Diari Público.
* ↑ Rappeport, Alan «Yellen Calls on China to Push Russia to End Ukraine War.» (en anglès). The New York Times, 13-04-2022. ISSN: 0362-4331.
# Taudactylus rheophilus

Taudactylus rheophilus és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* Alford, R., McDonald, K., Cunningham, M. & Retallick, R. 2004. Taudactylus rheophilus. Llista Vermella d'Espècies Amenaçades de la UICN 2006. Consulta: 24 d'abril del 2008.
# Tauerettenru

Tauerettenru va ser una reina egípcia de la dinastia XX. Era l'esposa del rei Ramsès V.
es propietats de Tauerettenru, així com també la de Henutuati, l'altra esposa de Ramsès V, s'esmenta al Papir de Wilbour, un document datat del regnat d'aquest rei. Aquest document, de poc més de 10 metres de llarg, s’ocupa d’assumptes tributaris, proveïts de prospeccions topogràfiques que abasten 95 milles de terreny, a efectes de tributació i exempcions fiscals. És gràcies a aquest document que s'ha cregut que Tauerettenru havia estat l'esposa de Ramsès V, tot i que és possible que dati d'un període anterior.
L'egiptòleg alemany Grajetzki dona els jeroglífics transcrits en hieràtic de la següent manera:

## Referències

* ↑ Dodson i Hilton, 2004, p. 193.
* ↑ Grajetski, 2005.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
# Teorema de Carnot

* Per a altres significats, vegeu «Teorema de Carnot (termodinàmica)».
En geometria euclidiana, el teorema de Carnot estableix que la suma dels radis de les circumferències inscrita i circumscrita a un triangle és igual a la suma del valor dels tres segments que van del circumcentre al punt mitjà de cada costat. Tanmateix, s'ha de tenir en compte que els segments prenen valor negatiu quan no se superposen al triangle.
Lazare Carnot (1753 - 1823) fou un enginyer i geòmetra francès. La demostració del teorema la basà en l'aplicació del teorema de Pitàgores.

## Referències

* ↑ Weisstein, Eric W. «Teorema de Carnot» (en anglès). Wolfram MathWorld. [Consulta: 20 gener 2010].
# Janet Taylor Spence

Janet Taylor Spence (29 d'agost de 1923 – 16 de març de 2015) fou una psicòloga estatunidenca que va investigar el trastorn d'ansietat i va realitzar estudis de gènere.

## Referències

* ↑ «Janet Taylor Spence (1923-2015)». The Psychonomic Society. [Consulta: 24 abril 2015].
* ↑ «Janet Allison Taylor Spence, 91». The Cape Cod Times, 05-04-2015 [Consulta: 24 abril 2015]. Arxivat 3 de setembre 2018 a Wayback Machine. «Còpia arxivada». Arxivat de l'original el 2018-09-03. [Consulta: 11 desembre 2015].
# Xenòfit

Un xenòfit és un vegetal d'origen exòtic, al·lòcton. El terme xenòfit, proposat per Theollung l'any 1918, és una paraula composta per la forma prefixada del mot grec xénos, que significa "estranger", i la forma sufixada del mot grec phytón, que significa "planta".

## Classificació

Segons l'època d'introducció es distingeixen:
* Arqueòfit: planta introduïda abans de l'any 1500 dC
* Neòfit: planta introduïda posteriorment.
Segons el grau de naturalització (Kornas, 1990):
* Ergasiofigòfit: espècie conreada, incapaç de sobreviure sense ajuda de l'home, de manera que no es pot naturalitzar plenament.
* Efemeròfit: espècie conreada o no que es naturalitza, però poc viable degut a la incapacitat de produir llavors o diàspores que fagin perdurables llurs poblacions.
* Epecòfit: espècie establerta en ambients ruderals o arvenses dependents de l'alteració humana.
* Agriòfit: espècie establerta en ambients naturals o poc alterats per l'home.
Segons el grau d'alteració que provoquen en l'ecosistema:
* Espècie introduïda: aquella que ha estat transportada per l'home, superant barreres biogeogràfiques que de manera natural resulten infranquejables
* Espècie naturalitzada: aquella que després de ser introduïda és capaç de superar barreres biòtiques (meiosi, pol·linització, fecundació, embriogènia, producció de diàspores vegetatives, supervivència a depredadors, etc.) abiòtiques (adaptació a les condicions climàtiques, edàfiques, etc.) podent reproduir-se de manera regular.
* Espècie invasora: espècie naturalitzada que depassa d'un determinat llindar espacial i temporal en les seves capacitats invasives. Concretament, per via reproductiva l'espècie naturalitzada ha de ser capaç de produir noves poblacions allunyades 100 m o més de la inicial, i en menys de 50 anys. Per via vegetativa l'espècie naturalitzada ha de ser capaç de produir noves poblacions allunyades 6 m cada 3 anys. La regla dels deus (Williamson, 1996) diu que el 10% de les espècies introduïdes arriba a naturalitzar-se, i d'aquestes, el 10% arriben a ser invasores.

## Bibliografia

* KORNAS, J., 1990. Plants invasions in Central Europe: historical and ecological aspects. In Di Castri, F., Hansen, A. J. & Debussche, M. (eds) Biological Invasions in Europe and the Mediterranean Basin: 105-133. Kluwer Academic Publishers, Amsterdam. Holanda.
* SANZ-ELORZA, M., SOBRINO, E. & DANA, E.D., 2001. Terminología utilizada en los estudios sobre xenófitas e invasiones de plants alóctonas. Actas Congreso Nacional Sociedad Española de Malherbología:41-45. León, España.
* THELLUNG, A., 1918/1919. Zur Terminologie der Adventiv und Ruderalfloristik. Allg. Bot. Z.Syst. 24/25: 36-42
* WILLIAMSON, M., 1996. Biological invasions. Chapman an Hall, Londres. Regne Unit.
# Erik Jansson

Erik Halvar Jansson (Sundborn, 14 de maig de 1907 - Uppsala, 24 de juliol de 1993) va ser un ciclista suec que va córrer a cavall dels anys 20 i 30 del segle xx.
Va prendre part en els Jocs Olímpics d'Amsterdam de 1928, en què va guanyar una medalla de bronze en la contrarellotge per equips, fent equip amb Gösta Carlsson i Georg Johnsson. En la contrarellotge individual finalitzà el catorzè.

## Palmarès

* 1928
** Campió de Suècia de contrarellotge individual, classificació per equips (amb Folke Nilsson i Gösta Carlsson)
** 1r a la Nordisk Mesterskab, classificació per equips (amb Gösta Carlsson, Georg Johnsson i Erik Nordin)
** Medalla de bronze als Jocs Olímpics d'Amsterdam en contrarellotge per equips
* 1929
** Campió de Suècia de contrarellotge individual, classificació per equips (amb Folke Nilsson i Sven Nilsson)
* 1931
** Campió de Suècia de contrarellotge individual, classificació per equips (amb Folke Nilsson i Sven Thor)
* 1936
** 1r a la Mälaren Runt

## Referències

* ↑ «Erik Jansson - Sveriges Olympiska Kommitté» (en suec). [Consulta: 27 agost 2024].
* ↑ «Olympedia – Erik Jansson». [Consulta: 27 agost 2024].

## Enllaços externs

* Fitxa d'Erik Jansson a sitiodeciclismo.net
# Newbern (Tennessee)

Newbern és una població dels Estats Units a l'estat de Tennessee. Segons el cens del 2000 tenia 2.988 habitants.

## Demografia

Segons el cens del 2000, Newbern tenia 2.988 habitants, 1.202 habitatges, i 854 famílies. La densitat de població era de 241,4 habitants/km².
Dels 1.202 habitatges en un 35,9% hi vivien nens de menys de 18 anys, en un 50,5% hi vivien parelles casades, en un 17,1% dones solteres, i en un 28,9% no eren unitats familiars. En el 26,1% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,7% tenia menys de 18 anys, un 9,2% entre 18 i 24, un 29% entre 25 i 44, un 21,7% de 45 a 60 i un 12,4% 65 anys o més.
L'edat mediana era de 34 anys. Per cada 100 dones de 18 o més anys hi havia 78,9 homes.
La renda mediana per habitatge era de 28.262 $ i la renda mediana per família de 36.853 $. Els homes tenien una renda mediana de 28.393 $ mentre que les dones 19.750 $. La renda per capita de la població era de 15.575 $. Entorn del 14,6% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newbern». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Newbern». American Fact Finder. Oficina del Cens dels Estats Units, 12-01-2010.